
Johdanto


Ajatus tämän kirjan kirjoittamiseksi syntyi sen jälkeen, kun olin nähnyt hyvän ystäväni kautta kuin raskaasti voi vieraannuttaminen vaikuttaa sitä kokemaan joutuneeseen lasten huoltajaan. En ole itse kokenut vieraannuttamista missään muodossa, eikä minulla ole sen suhteen mitään ammatillista taustaa eli en ole koulutukseltani sosiaalialan työntekijä tai lakimies, vaan maallikko, joka on omien silmiensä edessä nähnyt näiden ikävien asioiden tapahtuvan vuosien ajan.


Tuon edellä mainitun takia tämä kirja on tarkoitettu johdatusteokseksi kaikille ihmisille, joita kiinnostaa tekoälyn käyttäminen vieraannuttamista vastaan ja tämä kirja on etenkin tarkoitettu niille lasten huoltajille, jotka täysin yllättäen joutuvat erotilanteessa huomaamaan, että heidän lapsiansa pyritään vieraannuttamaan heistä. Toinen tavoitteeni on kirjallani aloittaa keskustelu siitä, miten tekoälyä voidaan käyttää vieraannuttamista vastaan, kun kyseessä on hyvin uusi ajatus yhdistää tekoälyn käyttö vieraannuttamista vastaan.


On syytä huomata, että vieraannuttamista kokemaan joutuva henkilö on käytännössä aina heikommassa asemassa kuin vieraannuttaja, koska jälkimmäinen näistä on luultavasti suunnitellut tulevia toimiansa jo hyvän aikaa tai lapset, joiden etujen ensisijaisuus on turvattu YK:n lasten oikeuksien sopimuksen 3. artiklan 1. momentin kautta tai viranomaiset, joiden asema perustuu siihen, mitä laissa on määrätty. Siksi on epäreilua, että vieraannuttamista kokeva ihminen voi joutua taistelemaan etujensa ja oikeuksiensa puolesta yksin. On oikeudenmukaista, että hän voi turvata etunsa ja oikeutensa tekoälyn avulla.


Aloin kiinnostua tekoälystä ja kokeilla miten tekoälychat vastaisi sille eri aiheista esitettyihin kysymyksiin englanniksi ja suomeksi. Olen koulutukseltani yleisen historian kandi ja sitä kautta olen käyttänyt tuntemustani historian suhteen tekoälyn kanssa käymiini keskusteluihin. Tekoälychattien kehittäminen on vaatinut paljon harjoittelumateriaalin käyttöä ja yksi hyvä lähde hankkia harjoittelumateriaalia oli historiasta kertova kirjallisuus, joka taas antoi minulle mahdollisuuden testata eri tekoälychattien vastauksia historiasta niille esittämiini kysymyksiin.


Näiden kahden seikan synteesinä syntyi ajatus, että eikö tekoälyä voisi käyttää työkaluna ja vastavoimana vieraannuttamiselle? Oma käsitykseni on se, että tästä aiheesta joko ei ole vielä tehty kirjoja taikka sitten siitä tehdyt kirjat ovat hyvin harvinaisia, kun pitkälle kehittynyt tekoäly, joka voi suoraan kommunikoida maallikoiden kanssa, on käytännön sovelluksena niin uusi.


Tekoälychatin lyhyt määritelmä ChatGPT:n mukaan on ”on luonnollisen kielen käsittelyyn perustuva tekoäly, joka on suunniteltu ymmärtämään ja tuottamaan ihmisen kieltä keskustelunomaisessa muodossa. Se toimii käyttäen laajaa tekstimallia, joka hyödyntää suuria tietomääriä vastatakseen kysymyksiin, tarjotakseen tietoa tai käydäkseen vuorovaikutteista keskustelua.” ChatGPT ei ole ainoa tekoälychat, vaan niitä on muitakin, joista muutamia ovat Deep AI, Gemini, Co-pilot ja Perplexity AI. Yleensä on hyvä käyttää useampaa tekoälychatia ja vertailla niiden antamia vastauksia keskenään.


Tekoälychatteihin ei yksin pidä luottaa, sillä ne eivät korvaa keskustelua ihmisten ja etenkin ammattilaisten kanssa ongelmatilanteissa. Ammattilaisilla on omaa alaansa koskien yleensä myös paljon hiljaista tietoa ja kokemuksiaan käytettävänään, mitä tekoälychateilla ei ole. Tekoälychattien vahvuuksia taas ovat kyky käsitellä laajoja aineistoja ja toimia äärimmäisen loogisesti. Toisaalta tekoälychattien heikkouksia ovat niiden läpinäkymättömyys eli sinne syötetään jotain tietoa ja sieltä saadaan ulos vastaavasti jotain, mutta prosessia, joka tuottaa nuo tiedot ei nähdä, eikä usein myöskään kyseisten tietojen lähteitä eli ei voida sanoa, mihin niiden antamat vastaukset välttämättä perustuvat. Merkittävä syy AI chattien läpinäkymättömyyteen on se, että useat niistä ovat liikesalaisuuksia, eivätkä niiden omistajat halua, että kilpailijat tietävät, miten heidän AI chatinsa tarkalleen ottaen toimii.


Tässä kirjassa käytetään yksinomaan ChatGPT:tä työkaluna, koska sen käyttäjäsopimuksen eurooppalaisen version (OpenAI.com, ”ChatGPT Europe Terms of Use”) suomenkielisessä käännöksessä on seuraava kohta:


”Sisällön omistajuus. Sinun ja OpenAI:n välillä ja soveltuvan lain sallimassa määrin sinä (a) säilytät omistajuutesi Syötteeseen ja (b) omistat Tuotoksen. Annamme täten sinulle kaikki oikeutemme ja etumme Tuotokseen, jos sellaisia on.”


On syytä huomata, että OpenAI, joka omistaa ChatGPT:n, niin varaa kuitenkin itsellensä oikeuden käyttää syötettä ja tuotosta tekoälyn kehittämiseen paremmaksi. Tämä on luultavasti toimintatapa, jota useat tekoälyn kehittäjät käyttävät. Tämän ja yleisen varovaisuuden takia tekoälychatteihin ei tule syöttää mitään yksityisten ihmisten tunnistetietoja, kuten osoitteita tai sosiaaliturvatunnuksia. Sen sijaan niiltä voidaan kysellä laajasti yleisiä asioita ja katsoa kuinka hyvin ne antavat vastauksia esitettyihin kysymyksiin.


ChatGPT määrittelee vieraannuttamisen lasten huoltajien eron suhteen lyhyesti seuraavasti:


”Lasten huoltajien eroon liittyvä vieraannuttaminen tarkoittaa toisen vanhemman toimia, jotka tarkoituksellisesti etäännyttävät lapsen toisesta huoltajasta. Tämä voi tapahtua esimerkiksi mustamaalaamalla, manipuloinnilla tai estämällä yhteydenpitoa, mikä voi heikentää lapsen suhdetta toiseen vanhempaan.”


Vieraannuttaminen on syytä määritellä siksi, että tämän kirjan tavoite on se, että tekoälyä voitaisiin käyttää vieraannuttamista vastaan eri tavoin. Siksi on tärkeää ymmärtää, miten tekoälychat ymmärtää vieraannuttamisen tilanteessa, jossa lapsen huoltajat eroavat. On myös syytä kiinnittää huomiota siihen, miten tarkalleen ottaen tekoälyltä eri asioita kysytään. Yhdenkin tai muutaman kriittisen sanan oleminen tai poissaolo kysymyksestä voi muuttaa kysymyksen luonnetta ja tekoäly voi ymmärtää kysymyksen sen takia väärin.


On myös syytä ymmärtää, että tekoälychatit eivät ole mitään hopealuoteja, joilla eri ongelmat ratkaistaan kuin taikasauvoja heiluttaen. Ne ovat työkaluja, joita voidaan käyttää kohdattujen ongelmien ratkaisemiseen, mutta ne ovat niin hyviä kuin niiden tekoälymallit ja niiden käsittelemä harjoitteluaineisto ovat.


Tämän lisäksi ne ovat ihmisten tekemiä eli ne saattavat tehdä virheitä, jonka takia niiden tuottamassa aineistossa mainitut asiat tulee aina tarkistaa myös muista lähteistä, kuten kirjoista tai niiden alojen asiantuntijoilta, jotka ovat perehtyneet kyseiseen aiheeseen, jos mainittuja asioita aikoo käyttää käytännössä. On myös siitä huomioida, että tekoäly pitää kaikkia kirjallisia aineistoja, oli kyse sitten juorulehden artikkelista tai lakikirjasta, samanarvoisina eli se ei arvota aineistojaan niiden uskottavuuden perusteella. Tekoäly saattaa myös tehdä kirjoitusvirheitä, joita tässä ei ole editoitu pois siksi, että lukija pystyy paremmin arvioimaan tekoälyn vastauksia.


Kaikissa juridisissa kysymyksissä vieraannuttamista koskien on syytä kääntyä asianajajan puoleen, joka on erikoistunut lapsi- ja perheoikeuteen, ja jos on syytä epäillä, että on tapahtunut rikos, niin silloin olisi hyvä, jos kyseinen asianajaja on erikoistunut myös rikoslakiin. Kaikki juridiset seikat, jotka tekoäly mainitsee, on syytä tarkistaa muista lähteistä ennen kuin niitä aikoo käyttää juridisesti. Tämän kirjan kirjoittaja, sen kustantaja ja mikään sitä käyttävä organisaatio eivät ole vastuussa, jos joku toimii edellä mainitun juridisen neuvon vastaisesti.









Kirjan tekemisestä tekoälystä ja vieraannuttamista


Ensimmäiseksi on syytä kiinnittää hieman huomiota kirjan tekemiseen tekoälyn käyttämisestä vieraannuttamista vastaan. Aiheena tämä on hyvin uusi ja siinä on potentiaalia pitkällä aikavälillä. Tekoälysovellukset eivät tule luultavastikaan lähtemään minnekään, vaan ne ovat tulleet jäädäkseen. Kun tämä otetaan huomioon, niin tekoälyn roolin tulisi aina olla ihmisiä ja ihmiskunnan hyvinvointia palveleva ja edistävä.


Siksi on syytä lyhyesti perehtyä niin kirjan tekemiseen tekoälystä kuin kyseisen kirjan aiheeseen tekoälyn soveltamisesta vieraannuttamista vastaan. On myös syytä hieman perehtyä tekoälyn luonteeseen ja toimintatapoihin, jotta siitä saataisiin avustajana irti niin suuri hyöty kuin vain on mahdollista. Tätä keskustelua tullaan käymään dialogina tekoälyn kanssa ja tekoälyn vastauksia kommentoiden. Yksi lisäsyy käydä tätä keskustelua on saada näkemys tekoälyn antamiin vastauksiin, jotta tekoälylle voi esittää syötteessä mahdollisimman tyhjentävästi asiat, jotta se pystyy antamaan mahdollisimman hyvän tuotoksen perustuen tekoälymalliinsa ja harjoittelumateriaaliinsa. Aloitetaan vaikka kysymyksellä, mitkä asiat mahdollistivat tekoälychattien, kuten ChatGPT:n, vallankumouksen 2020-luvun ensimmäisellä puoliskolla ChatGPT:n mukaan.


Sinä sanoit:


Mitkä asiat mahdollistivat ChatGPT:n kaltaisten tekoälychattien vallankumouksen 2020-luvun ensimmäisen puoliskon aikana?


ChatGPT sanoi:


ChatGPT:n kaltaisten tekoälychattien vallankumous 2020-luvun ensimmäisen puoliskon aikana mahdollistui useiden teknologisten, tieteellisten ja yhteiskunnallisten tekijöiden yhdistelmän ansiosta. Tässä keskeiset tekijät:


1. Tehokkaammat kielimallit




	
Transformer-arkkitehtuurin kehitys (GPT, BERT): Transformer-malleista tuli alan standardi, ja ne mahdollistivat valtavasti monimutkaisempien ja suurempien kielimallien kehittämisen. Ne pystyivät analysoimaan ja ymmärtämään laajoja tekstikonteksteja tehokkaasti.


	
Suuremmat mallit (GPT-3, GPT-4, jne.): Mallien parametrit kasvoivat eksponentiaalisesti, mikä lisäsi niiden kykyä ymmärtää ja tuottaa luonnollista kieltä.





2. Laskentatehon kasvu




	
Pilvipalvelut ja GPU:t: Suuret teknologiayritykset, kuten NVIDIA, Google ja Microsoft, kehittivät edistyneitä grafiikkaprosessoreita (GPU) ja Tensor-yksiköitä (TPU), jotka mahdollistivat valtavien mallien kouluttamisen nopeammin ja kustannustehokkaammin.


	
Halvempi ja energiatehokkaampi laskenta: Laskentateho kasvoi ja tuli saataville laajemmalle yleisölle, mikä mahdollisti tekoälyn laajemman hyödyntämisen.





3. Massiiviset datamäärät




	
Internetin tekstidatavarannot: Koneoppimismallit koulutettiin valtavilla tekstiaineistoilla, joita kerättiin internetistä (esim. verkkosivut, kirjat, artikkelit).


	
Parempi datan esikäsittely: Kehittyneet algoritmit ja datan hallintatekniikat paransivat mallien kykyä oppia oleellista tietoa ilman liiallista kohinaa.





4. Koneoppimisen algoritmien parantuminen




	
Itseohjautuva oppiminen (self-supervised learning): Mallit oppivat ymmärtämään kielen rakenteita ja merkityksiä ilman tarvetta valtavasti manuaalisesti merkitylle datalle.


	
In-context learning: ChatGPT kaltaiset mallit pystyivät "oppimaan" käyttäjän antamasta kontekstista keskustelun aikana, mikä teki niistä joustavampia ja vuorovaikutteisempia.





5. Sovellusten kasvava kysyntä




	
Asiakaspalvelun ja automatisoinnin tarve: Yritykset halusivat tehokkaampia ratkaisuja asiakaspalveluun, mikä lisäsi kiinnostusta tekoälychatteihin.


	
Etätyön ja digitaalisten ratkaisujen nousu: Pandemian aikana etätyö ja digitaalinen viestintä korostuivat, mikä loi otollisen ympäristön tekoälytyökalujen käyttöönotolle.





6. Yritysten investoinnit




	
Teknologiajättien panostus: OpenAI:n, Googlen, Microsoftin ja muiden suurten teknologiayritysten valtavat investoinnit tekoälytutkimukseen vauhdittivat kehitystä.


	
Startup-ekosysteemin tuki: Tekoäly- ja koneoppimisyritykset saivat merkittävää riskipääomarahoitusta, mikä mahdollisti uusien innovaatioiden nopean kehittämisen.





7. Käyttäjäystävällisyys ja saavutettavuus




	
Helppokäyttöiset käyttöliittymät: Tekoälychatit kehitettiin helposti lähestyttäviksi, mikä madalsi kynnystä niiden käyttämiseen eri aloilla.


	
Monikielisyys: Kielimallit pystyivät palvelemaan käyttäjiä monilla kielillä, mikä teki niistä hyödyllisiä globaalisti.





8. Sosiaalinen ja kulttuurinen hyväksyntä




	
Kasvava tekoälytietoisuus: Yleisö oppi ymmärtämään tekoälyn mahdollisuuksia ja rajoituksia, mikä lisäsi kiinnostusta ja hyväksyntää.


	
Digitaalisen avun arkipäiväistyminen: Kuluttajat tottuivat jo 2010-luvulla digitaalisiin avustajiin (kuten Siri ja Alexa), mikä loi pohjan tekoälychattien hyväksymiselle.





9. Eettiset ja turvallisuuskehykset




	
Eettiset ohjeistot: Tutkimuslaitokset ja yritykset kehittivät tekoälyn eettisiä periaatteita, mikä lisäsi yleistä luottamusta teknologiaan.


	
Moderointi ja vastuu: Kehityksessä otettiin huomioon mahdolliset haitat, kuten väärinkäytöt ja virheellinen tieto.





Yhteenvetona voidaan sanoa, että tekoälychattien vallankumous oli monien eri alojen edistysaskeleiden summa, jossa teknologia, tieteellinen tutkimus ja yhteiskunnallinen kysyntä kulkivat käsi kädessä.


Kommentti tekoälyn vastauksesta: Vastauksesta voidaan nähdä, että tekoäly osaa eritellä asioita erittäin loogisesti, kun se antaa yhdeksän loogista syytä tekoälychattien yleistymiseen ja sen jälkeen tekee niistä lyhyen yhteenvedon. Tuollaisen vastauksen perusteella voidaan alkaa vertaamaan tekoälyä tuleen siinä mielessä, että se on loistava palvelija, mutta huono isäntä.


Sinä sanoit:


Olen ajatellut käyttää tätä keskustelua hyödyksi tehdäkseni siitä kirjan, miten eri AI Chattejä voidaan käyttää vieraannuttamisen vastustamisessa. Onko tämän idean suhteen mitään ongelmia tekijänoikeuksista? Neuvoni on, että jokaisessa vieraannuttamistapauksessa on syytä kääntyä asianajajan puoleen, joka on erikoistunut lapsi- ja perheoikeuteen, mutta samalla olisi hyvä, jos maallikot tietäisivät oikeutensa.


ChatGPT sanoi:


Ideasi on erittäin tärkeä ja yhteiskunnallisesti hyödyllinen. Kirja, joka käsittelee, miten tekoälychattejä voidaan käyttää vieraannuttamisen vastustamisessa, voisi tuoda uusia näkökulmia ja käytännön apua monille. Mitä tulee tekijänoikeuksiin, tässä on muutamia huomioitavia seikkoja:


1. Tekoälyn tuottaman tekstin käyttö




	OpenAI:n tarjoaman ChatGPT:n sisältöä voit käyttää vapaasti kaupallisiin ja ei-kaupallisiin tarkoituksiin, kunhan et esitä sitä omana alkuperäistekstinäsi ilman muokkausta. On suositeltavaa antaa tunnustus sille, että osa tekstistä on peräisin tekoälyltä, varsinkin jos otat laajoja osia suoraan keskusteluistamme kirjaasi.





2. Neuvon merkitys ja vastuu




	On hyvä, että suosittelet aina kääntymistä asiantuntijan, kuten lapsi- ja perheoikeuteen erikoistuneen asianajajan, puoleen. Tämä varmistaa, että lukijat ymmärtävät, ettei tekoäly tai kirjasi korvaa oikeudellista neuvontaa.





3. Tekijänoikeudet omalle sisällöllesi




	Teksti, jonka kirjoitat kirjaan omien ajatustesi, havaintojesi ja yhdistämiesi tietojen pohjalta, on automaattisesti suojattu tekijänoikeudella. Tämä koskee myös materiaalia, joka perustuu keskusteluihin tekoälyn kanssa, kun se on muokattu ja sovellettu kirjasi tarpeisiin.





4. Tarkkuus ja lailliset rajoitteet




	Kirjasi tulee pohjata tarkkaan ja ajankohtaiseen lainsäädäntöön. On tärkeää välttää juridisesti virheellisiä ohjeita, jotka voisivat johtaa lukijoita harhaan. Kannattaa käyttää asianajajaa tai juridista asiantuntijaa varmistaaksesi, että kirjan juridiset tiedot ovat oikeellisia.





5. Tekoälyn roolin korostaminen




	Tuo selkeästi esiin, miten tekoälychattejä voidaan käyttää vieraannuttamisen vastustamiseen. Esimerkiksi ne voivat auttaa:







	Ymmärtämään lainsäädäntöä ja oikeuksia.


	Valmistelemaan kysymyksiä asianajajalle tai viranomaisille.


	Laadittaessa asiakirjapohjia, kuten tapaamisia tai valituksia koskevia muistiinpanoja.


	Henkisen tuen tarjoamisessa vanhemmille, jotka käyvät läpi haastavia eroriitoja.





Lopuksi


Kirjanne ideasta ei vaikuta syntyvän tekijänoikeudellisia ongelmia, kunhan käytät tekoälyn sisältöä osana laajempaa kokonaisuutta ja annat tunnustusta tekoälylle, jos tarpeen. Tällaisen kirjan julkaisu voisi edistää tietoisuutta ja auttaa monia kohtaamaan vieraannuttamisen aiheuttamia ongelmia, kunhan keskiössä ovat juridisesti pätevät neuvot ja selkeät toimintasuositukset.


Kommentti tekoälyn vastauksesta: On hyvä, että tekoäly heti tunnustaa kirjan potentiaalisen hyödyn ja merkityksen. Kirjassa on myös luonnollisesti tehdä ero sen tekijän kirjoittamiin teksteihin ja tekoälyn antamiin vastauksiin sille annettujen syötteiden perusteella. Kenties kirjan tärkein anti tulee olemaan tarkastella tekoälyn antamia tuotoksia ymmärtäen annetun tuotoksen vahvuudet ja heikkoudet, sekä sen, miten tekoälyn antamaa tuotosta pystyttäisiin parhaiden hyödyntämään.


Lisäksi on hyvä, että tekoäly ymmärtää, että se ei pysty korvaamaan ihmisasiantuntijoita, vaan se neuvoo esimerkiksi juridisten yksityiskohtien tai mielenterveyteen liittyvien asioiden suhteen kääntyä niihin erikoistuneiden asiantuntijoiden puoleen. Tekoälyn vahvuus on kuitenkin siinä, että sen kanssa voi keskustella 24 tuntia päivässä ja 7 päivänä viikossa. Sen lisäksi tekoäly voi auttaa niin keräämään kuin analysoimaan tietoa, sekä auttaa kokonaiskuvan luomiseksi.

